Președintele ucrainean Volodimir Zelenski a discutat despre "formula păcii" cu premierul indian Narendra Modi, potrivit antena3.ro.
Discuția a avut loc miercuri.
Ucraina este "interesată" să întărească legăturile cu India, a declarat Volodimir Zelenski în urma discuției cu premierul indian Narendra Modi, potrivit Sky News. Biroul prezidențial ucrainean a explicat că liderii au discutat despre relațiile bilaterale, dar și despre un posibil acord privind încetarea războiului din Ucraina.
Planul de pace al Kievului cere retragerea tuturor trupelor ruse din Ucraina, restabilirea granițelor și un proces care să facă Rusia responsabilă pentru acțiunile sale.
"Ucraina este interesată să consolideze relațiile comerciale și economice cu India, în special în exporturile agricole, cooperarea în domeniul aviației și comerțul cu produse farmaceutice și industriale", a comunicat Zelenski pe platforma X.
La rândul său, guvernul indian a anunțat că Modi a reiterat "poziția consecventă a țării în favoarea dialogului și a diplomației drept cale de urmat" în războiul din Ucraina. Modi a scris și el un mesaj pe X, transmițând "sprijinul consecvent al Indiei pentru toate eforturile pentru pace și pentru încheierea timpurie a conflictului în curs".
Narendra Modi a fost unul dintre liderii mondiali care l-au sunat pe Vladimir Putin pentru a-l felicita pentru victoria în alegerile de săptămâna trecută.
Rusia – Ucraina, ziua 655. România susține "Formula de Pace" propusă de președintele Zelenski
Vicepremierul Ucrainei a venit la București și a purtat discuții cu ministrul român al Afacerilor Externe, anunță un comunicat al Ministerului Afacerilor Externe (MAE) al României.
Olha Stefanishyna este vicepremier pentru integrare europeană și euro-atlantică a Ucrainei. Ea a avut, în ziua de 8 decembrie 2023, "consultări politico-diplomatice" cu ministrul român de Externe, Luminița Odobescu.
"România va continua să susțină toate demersurile comunității internaționale pentru tragerea la răspundere a tuturor celor vinovați de crime în Ucraina și împotriva Ucrainei, inclusiv prin crearea unui tribunal pentru crima de agresiune.